התעוררת נפוחה, הפוכה ועייפה לאחר לילה של שתייה? בואי לקרוא מה עליך לעשות כדי לצאת מהבית יפה ורעננה, מבלי שאף אחד יצליח לנחש מה עשית אתמול בלילה
אתמול בלילה בילית עד השעות הקטנות של הלילה, רקדת, שתית עד אובדן חושים – וחזרת הביתה גמורה, מעוכה והפוכה. למרות שנהנית, בבוקר הכל נראה תמיד אחרת. את מתעוררת עם תחושה כללית רעה – עיניים נפוחות, הראש דופק, הבחילה חונקת ובאופן כללי את לא יודעת כיצד תוכלי לתפקד. נדמה שלא משנה מה תעשי, מה תלבשי, כיצד תתאפרי ומה תגידי – כולם יראו על פנייך שאתמול חגגת קצת יותר מדי.
אז זה לא משנה אם את חייבת לצאת לעבודה, לפגישה חשובה, ללימודים או לכל מקום אחר – רכזנו עבורך טיפים למראה מושלם ורענן, גם אם את מתמודדת עם הנגאובר רציני.
1. אל תתני לעיניים הנפוחות והאדומות שלך לחשוף את מצבך האמיתי. כדאי להשתמש במסכת עיניים שתרגיע את האזור, תוריד את הנפיחות ותגרום לעיניים העייפות שלך להראות כרגיל.
2. שחור הוא צבע מנצח – אם את מתלבטת מה ללבוש ומרגישה נפוחה – פשוט לבשי שחור. אין כמו שמלה שחורה יפה בכדי להעניק לגופך מראה ארוך ורזה. השחור תמיד מחמיא, בכל מצב, וזה בדיוק הזמן ללבוש משהו שיחמיא לך ולא לברוח לבגד גדול ומרושל שרק ידגיש את העובדה שאת לא עוברת יום טוב במיוחד.
3. אף אחת מאיתנו לא מתעוררות עם פה המריח כמו גן של שושנים, הבל הפה שלנו בבוקר רחוק מלהיות נעים והריח לאחר הנגאובר – אפילו גרוע יותר. אז לאחר ששטפת פנים, אל תשכחי לצחצח, לשדרג את התהליך עם קצת מי פה וגם חבילת מסטיקים בתיק בשליפה לא יהיו רעיון רע במיוחד.
4. שתיית אלכוהול מייבשת והדבר בולט במיוחד בצבע העור שלנו שנראה חסר ברק, עייף ודהוי. לכן, לאחר לילה של שתייה פנקי את שפתייך בצבע ורוד ומואר ואל תשכחי להוסיף קצת סומק על עצמות הלחיים.
5. פקחי את העיניים – אם תכנסי אל מקום העבודה בעיניים עייפות, כבויות ולא מטופחות – כולם יחשדו שעבר עליך משהו בלילה. אז בשלב האיפור אל תתעצלי, העניקי לעינייך איפור מושלם הכולל מסקרה, איילינר, ועוד. הדבר יגרום לעינייך להראות יפות ופקוחות, ירים את ריסייך, ידגיש את הצבע שלהן ויסייע לך להשיג תוצאה מושלמת.
6. משקפי שמש גדולות ויפות הן פתרון מהיר וטוב למי שממהרת לצאת מהבית ואין לה זמן לעמוד שעות מול המראה. כמובן שאם תצטרכי להסיר אותן במשרד את עלולה להיות בבעיה, אבל אם מדובר בקפיצה לסופר, פגישה בבית קפה ועוד – המשקפיים יעשו את העבודה.
7. גם אין לך כוח או זמן – התקלחי בטרם תצאי מהבית. מקלחת היא פעולה מרעננת, שתנקה אותך מריחות לא נעימים של אלכוהול, סיגריות, תמריץ אותך ותעזור לך להתחיל יום חדש.
CHIC מציגה שלושה בשמים חדשים
תגובה אחת על “איך תראי טוב אחרי הנגאובר?”
יש פיתרון יותר אלגנטי לרוב התופעות,
שותים משקה בשם נאדה – משקה נגד הנגאובר ובכלל נגד תופעות הלוואי הלא נעימות של האלכוהול, וקמים חדשים בבוקר!
ממש כאילו שתית כוס חלב והלכת לישון.